Príloha č. 2 Výzvy – Kúpna zmluva

Kúpna zmluva

uzavretá podľa ust.§ 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zmluva“)

číslo kupujúceho: číslo predávajúceho:

**na kúpu tovaru:**

„**Výpočtová technika“**

( ďalej iba „Zmluva“ )

medzi zmluvnými stranami:

**KUPUJÚCI:** **Banskobystrická regionálna správa ciest, a.s.**

Sídlo : Majerská cesta 94, 974 96 Banská Bystrica

Štatutárny orgán: Mgr. Ján Havran, predseda predstavenstva

 Mgr. Nikoleta Oktavcová, podpredseda predstavenstva

Právna forma: akciová spoločnosť, zapísaná v Obchodnom registri

 Okresného súdu B. Bystrica, Oddiel: Sa, Vložka:909/S

IČO : 36 836 567

DIČ: 2022451189

IČ DPH: SK2022451189

Bankové spojenie : VUB, a.s. pobočka Banská Bystrica

Číslo účtu : SK82 0200 0000 0021 8394 4256

Telefón/ fax : 048/4727351, 048/472 73 69

 Email: sekretariat@bbrsc.sk, daniel.diosi@bbrsc.sk

Oprávnený konať vo

 veciach zmluvy: Mgr. Ján Havran, predseda predstavenstva

 (ďalej iba **„Kupujúci“** na strane jednej)

**a**

**PREDÁVAJÚCI:**

Sídlo:

 Štatutárny orgán:

Právna forma:

IČO:

 DIČ:

 IČ DPH:

 Bankové spojenie:

 Číslo účtu:

 Telefón/fax:

Email:

 Oprávnený konať

vo veciach zmluvy:

 (ďalej len **„Predávajúci“** na strane druhej a spolu s Kupujúcim ďalej len „**zmluvné strany**“)

**Preambula**

1. Táto zmluva je uzavretá na základe verejného obstarávania, ktoré uskutočnil objednávateľ, ako výsledok zadávania zákazky s nízkou hodnotou postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky **„Nákup a dodanie výpočtovej techniky“**  (ďalej iba „verejné obstarávanie“).
2. Predávajúci vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, pozná podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
3. Predávajúci berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Kupujúci ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Kupujúci má tiež právo odstúpiť od tejto Zmluvy bez nároku Predávajúceho na plnenie titulom Kúpnej ceny.

**I**

Predmet zmluvy, Miesto a čas plnenia predmetu Zmluvy

1. Predávajúci je povinný podľa podmienok dohodnutých v Zmluve dodať Kupujúcemu Tovar, ktorým je nová výpočtová technika (ďalej len „predmet zmluvy“ alebo „tovar“) zabalená v originálnom nepoškodenom balení pre zamestnancov Banskobystrickej regionálnej správy ciest, a.s. a všetky s tým súvisiace práce a všetky náklady na dopravu, inštaláciu, ktoré musia byť súčasťou kúpnej zmluvy. Predávajúci je povinný dodať kupujúcemu predmet zmluvy v minimálne požadovaných parametroch, ktoré sú uvedené v Opise predmetu zákazky z verejného obstarávania, príloha č. 1 tejto Zmluvy – Opis predmetu zákazky a prílohy č. 2 tejto Zmluvy – Špecifikácia (vyplnená v rámci verejného obstarávania) a podľa podmienok ods. 2 až 6 článku I Zmluvy a previesť na Kupujúceho vlastnícke právo k Tovaru.
2. Dodaný Tovar musí vyhovovať všetkým európskym a slovenským technickým normám. Predávajúci ručí, že dodaný tovar spĺňa platné podmienky STN, EN a právne predpisy v SR v plnom rozsahu. Predávajúci ručí za Predmet zmluvy, t.j. že tento má v dobe preberania Kupujúcim požadované vlastnosti, ktoré zodpovedajú technickým normám a parametrom tak, aby nevykazoval chyby, ktoré by mohli negatívne ovplyvniť parametre súvisiace s jeho používaním na požadované účely.
3. Miestom dodania Tovaru jesídlo vedenia spoločnosti Kupujúceho Majerská cesta 94, 974 96 Banská Bystrica, ktoré je Kupujúci povinný pri dodaní Tovaru riadne a včas Predávajúcemu sprístupniť.
4. Predávajúci je povinný dodať Tovar Kupujúcemu v dohodnutejlehote a todo 2 týždňov odo dňa nasledujúceho po dni, v ktorom nadobudne táto Zmluva účinnosť**.**
5. Kupujúci je povinný riadne a včas dodaný Tovar prevziať spôsobom dohodnutým v Zmluve do svojho výlučného vlastníctva a zaplatiť Kúpnu cenu za podmienok dohodnutých v článku II Zmluvy.
6. Kupujúci nadobudne vlastnícke právo k Tovaru po riadnom uhradení Kúpnej ceny Tovaru. Nebezpečenstvo vzniku škody na Tovare (poškodenie, strata, zničenie) prechádza na Kupujúceho po protokolárnom odovzdaní a prevzatí Tovaru.

**II**

Kúpna cena

1. Kúpna cena za Tovar je dohodnutá a stanovená na základe cenovej ponuky Predávajúceho ako uchádzača vo verejnom obstarávaní v Prílohe č. 2 tejto Zmluvy – špecifikácia a v Prílohe č. 3 tejto Zmluvy – Návrh na plnenie kritérií (ďalej iba „cena Tovaru“ alebo „Kúpna cena“). Cena Tovaru sa považuje za cenu maximálnu a platnú počas celej doby trvania Zmluvy. Cena Tovaru je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z.z. o cenách v znení neskorších predpisov za Tovar vrátane všetkých do úvahy prichádzajúcich nákladov.

Kúpna cena celkom za predmet zmluvy predstavuje sumu:

 Cena bez DPH Eur

 DPH 20 % Eur

 **Cena s DPH Eur**

 **slovom: ......................Eur, ......./100 s DPH.**

1. Kúpnou cenou sa rozumie cena Tovaru vrátane colných a daňových poplatkov, komplexného zabezpečenia služieb spojených s dodávkou Tovaru, vrátane nákladov na dopravu do miesta plnenia uvedeného v čl. I. ods. 3 tejto Zmluvy, inštaláciu a všetky s tým súvisiace práce.
2. Preddavky na predmet kúpy Kupujúci neposkytuje vôbec.
3. Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda Kúpna cena je úplná, maximálna a záväzná, že v Kúpnej cene sú Predávajúcim zahrnuté všetky do úvahy prichádzajúce náklady predávajúceho vynaložené pri dodaní Tovaru odo dňa podpisu Zmluvy až do doby odovzdania Tovaru ako celku Kupujúcemu.
4. Zmluvné strany sa dohodli, že pre prípad vzniku sporu sa má za to, že Predávajúci získal od Kupujúceho všetky informácie a v ponúknutej Kúpnej cene ich zohľadnil. Predávajúci sa nemôže dovolávať zvýšenia Kúpnej ceny najmä z dôvodu, že mu neboli známe alebo poskytnuté všetky potrebné informácie a podklady.

6. Podkladom pre úhradu Kúpnej ceny bude jedna faktúravystavená Predávajúcim až po riadnom prevzatí Tovaru Kupujúcim. Na účely fakturácie sa za deň prevzatia Tovaru Kupujúcim považuje deň podpísania Protokolu o odovzdaní a prevzatí Tovaru oprávnenou osobou Kupujúceho.

7. Splatnosť faktúry je 30 dní od dňa doporučeného doručenia faktúry do podateľne Kupujúceho.

8. Zmluvné strany vzájomne dohodli nasledovné podmienky fakturácie:

* platba bude Kupujúcim vykonaná iba za skutočne dodané množstvo Tovaru, odsúhlasené Kupujúcim v Preberacom protokole, výlučne bezhotovostne na bankový účet Predávajúceho uvedený v záhlaví Zmluvy,
* neoddeliteľnou súčasťou faktúry sú: Protokoly o odovzdaní a prevzatí Tovaru potvrdené poverenými zástupcami oboch Zmluvných strán.

9. Ak faktúra bude vystavená

* bez predloženia dokladov, ktoré Zmluvné strany označili za neoddeliteľnú súčasť faktúry alebo,
* v sume nad rámec Predávajúcim predloženej Kúpnej ceny vo verejnom obstarávaní alebo,
* nad rámec skutočného rozsahu dodávky Tovaru alebo,

a to čo i len z nedbanlivosti alebo omylu Predávajúceho, alebo ak

* faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov,

vo všetkých uvedených prípadoch platí, že faktúra nie je spôsobilá na jej úhradu, Kupujúci nie je v omeškaní s úhradou Kúpnej ceny a je oprávnený vrátiť faktúru Predávajúcemu na doplnenie alebo prepracovanie v lehote do 15 /pätnásť/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry spĺňajúcej všetky kritériá podľa tohto článku Zmluvy.

10. Faktúra sa považuje za zaplatenú dňom pripísania úhrady na účet Predávajúceho.

1. Predávajúci je v prípade omeškania Kupujúceho s úhradou faktúry, oprávnený účtovať Kupujúcemu úroky omeškania vo výške uvedenej v § 369 ods. 2 Obchodného zákonníka.
2. Zmluvné strany sa dohodli, že v prípade porušenia povinnosti Predávajúceho dodať Tovar riadne (v požadovanom druhu, množstve, kvalite a s vlastnosťami vymienenými Kupujúcim) alebo včas (v lehote podľa ods. 4 článku I Zmluvy), má Kupujúci právo na zmluvnú pokutu dohodnutú vo výške 0,5 % z Kúpnej ceny bez DPH uvedenej v ods. 1 článku II Zmluvy za každé jednotlivé porušenie povinnosti Predávajúceho zvlášť a za každý aj začatý deň omeškania s dodaním Tovaru riadne alebo včas. Každá zmluvná pokuta je splatná v lehote do 7 kalendárnych dní odo dňa doručenia výzvy Kupujúceho na zaplatenie zmluvnej pokuty spolu s faktúrou na zaplatenie zmluvnej pokuty. Predávajúci je povinný zaplatiť zmluvnú pokutu na účet Kupujúceho.
3. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti Predávajúceho dodať Tovar riadne alebo dodať Tovar včas a tiež vzhľadom na celkovú výšku Kúpnej ceny.
4. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, zákonný úrok z omeškania ani na náhradu vzniknutej škody. Zaplatenie zmluvnej pokuty Predávajúcim nezbavuje Predávajúceho povinnosti dodať Tovar alebo jeho časť.

**III**

Dodacie podmienky, Odovzdanie a prevzatie Tovaru

1. Predávajúci je povinný dodať Tovar naraz do miesta dodania Kupujúceho uvedeného v článku I, ods. 3 tejto Zmluvy a to najneskôr v lehote uvedenej v článku I, ods. 4 tejto Zmluvy.
2. O dodaní Tovaru spíše Predávajúci Protokol o odovzdaní a prevzatí Tovaru.Za deň dodania Tovaru sa považuje deň uvedený v Protokole ako deň podpisu Kupujúceho - osoby poverenej Kupujúcim za Kupujúceho Tovar prevziať.
3. Predávajúci je povinný o pripravenosti Tovaru k odovzdaniu a prevzatiu vyrozumieť osobu poverenú Kupujúcim (listom alebo mailom), ktorou pre účely Zmluvy je:

Meno a Priezvisko: Bc. Daniel Dioši

Tel.: 048/472 73 69

Email: daniel.diosi@bbrsc.sk

**najneskôr 3 pracovné dni vopred.**

1. Každý Protokol musí obsahovať presný opis a označenie dodanej časti Tovaru spolu s výbavou a príslušenstvom a prílohou Protokolu musia byť všetky Dokumenty vzťahujúce sa k dodávanému Tovaru podľa požiadaviek Zmluvy a podmienok verejného obstarávania.
2. Kupujúci prevezme Tovar ak Tovar zodpovedá vlastnostiam vymieneným Kupujúcim v Zmluve, kvantitatívnym a kvalitatívnym požiadavkám kladeným na Tovar v Zmluve a tieto vlastnosti a požiadavky sú Predávajúcim preukázané Dokumentáciou požadovanou v zmysle Zmluvy. Podpisom osoby poverenej Kupujúcim na Protokole sa považuje príslušná časť Tovaru za odovzdanú a prevzatú**.**
3. Pred podpisom Protokolu je Predávajúci povinný umožniť Kupujúcemu dôkladnú prehliadku Tovaru resp. každej jeho odovzdávanej časti, za účelom verifikovania, že Tovar je Kupujúcemu dodávaný v požadovanom množstve, v bezchybnom technickom a právnom stave, v kvalite (s výbavou a príslušenstvom) podľa požiadaviek Kupujúceho.

IV

Zodpovednosť Predávajúceho a Záruka za akosť

1. Predávajúci sa zaväzuje, že dodá Tovar v druhu, množstve, akosti a v kvalitatívnom prevedení podľa podmienok dohodnutých v tejto Zmluve a v Prílohe č. 1 k tejto Zmluve – Opis predmetu zákazky. Predávajúci zodpovedá za to, že Tovar ( každá jeho časť ) je vyrobená a dodaná v kvalite podľa požiadaviek článku I Zmluvy a že tieto vlastnosti a kvality bude mať i počas plynutia záručnej doby.
2. Predávajúci zodpovedá za vady, ktoré má Tovar alebo ktorákoľvek jeho časť v čase jeho riadneho odovzdania a prevzatia Kupujúcim ( keď prechádza nebezpečenstvo škody na Tovare na Kupujúceho ) aj keď sa vada stane zjavnou neskôr. Povinnosti Predávajúceho vyplývajúce zo záruky za akosť Tovaru tým nie sú dotknuté. Predávajúci zároveň zodpovedá za akékoľvek vady, ktoré vzniknú po prechode nebezpečenstva škody na Tovare na Kupujúceho, ak boli spôsobené porušením povinnosti Predávajúceho.
3. Záručná doba na Predmet zmluvy je 36 mesiacov.
4. Záruka začína plynúť odo dňa prevzatia Tovaru Kupujúcim (od dátumu podpisu Protokolu o odovzdaní a prevzatí Tovaru poverenou osobou Kupujúcim). Pre nároky z vád Tovaru sa použijú ust. § 436a nasl. Obchodného zákonníka.
5. Na všetky zariadenia je požadovaná záruka s nástupom servisného technika na servisnú opravu v sídle objednávateľa najneskôr v nasledujúci pracovný deň odo dňa písomného nahlásenia poruchy dodávateľovi (alebo rozšírená originálna záruka výrobcu so službou Next Business Day OnSite).
6. Dodávateľ sa zaväzuje odstrániť vady/poruchy najneskôr do 24 hodín od nástupu servisného technika na servisnú opravu a najneskôr do 48 hodín pri potrebe dodania náhradných dielov potrebných pre uvedenie tovaru do riadnej prevádzky.
7. V prípade že dodávateľ nie je schopný odstrániť vadu/poruchu v požadovanom termíne, je povinný poskytnúť objednávateľovi plne funkčný náhradný tovar (identický), a to počas celej doby trvania opravy tovaru, najneskôr do 24 hodín od uplynutia doby/termínu na opravu. Dodávateľ sa zaväzuje k vykonávaniu záručného a mimozáručného servisu výlučne odborne kvalifikovanými osobami o ktorých spôsobilosti predloží vyhlásenie výrobcu (certifikát alebo potvrdenie) že technik je oprávnený servisovať konkrétne zariadenia príslušného výrobcu.
8. Pri uplatnení reklamácie príslušenstva je dodávateľ povinný tovar prevziať v sídle objednávateľa na vlastné náklady.
9. Oznámenie vád (reklamácia) musí byť u Predávajúceho vykonané písomne, pričom vada musí byť dostatočne a zrozumiteľne špecifikovaná a Kupujúci v Oznámení zároveň uvedie voľbu medzi nárokmi podľa § 436 ods. 1 písm. a/ až d/ Obch. zák. Záručná doba sa predlžuje o dobu od uplatnenia vady až do jej odstránenia. Predávajúci je povinný začať s odstraňovaním riadne uplatnenej vady na vlastné náklady bez zbytočného odkladu od ich oznámenia a reklamáciu je povinný vybaviť v lehote do 30 dní odo dňa oznámenia vád (reklamácie).
10. Zmluvné strany sa dohodli, že Kupujúci je oprávnený zadať odstránenie vady Tovaru tretej osobe, pričom všetky náklady súvisiace s odstránením vady treťou osobou je povinný znášať Predávajúci alebo je oprávnený požadovať výmenu vadného Tovaru za nový Tovar.
11. Uplatnením nárokov z vád Tovaru nie sú dotknuté nároky Kupujúceho na náhradu škody alebo na odstúpenie od Zmluvy.
12. V prípade, že Kupujúcemu vznikne škoda v dôsledku porušenia povinností Predávajúcim, je Predávajúci povinný takto vzniknutú škodu v plnom rozsahu Kupujúcemu nahradiť.
13. Predávajúci nenesie žiadnu zodpovednosť za vady Tovaru, ktoré boli spôsobené neodbornou prevádzkou, obsluhou a údržbou Kupujúceho.
14. Ak v Zmluve nie je uvedené inak, v prípade reklamácií Tovaru sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

**V**

**Trvanie zmluvy**

1. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky Predávajúceho.

**VI**

**Využitie subdodávateľov**

1. Predávajúci predkladá v prílohe č. 4 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.

2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je zhotoviteľ povinný oznámiť Kupujúcemu akúkoľvek zmenu údajov o novom subdodávateľovi.

3. Povinnosti uvedené v bodoch 1. a 2. tohto článku nie je Predávajúci povinný plniť v prípade subdodávateľov, ktorí mu dodávajú tovary.

4. V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**VII**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva má 6 strán a je vyhotovená v dvoch rovnopisoch, pre Kupujúceho jedno vyhotovenie (rovnopis), pre Predávajúceho jedno vyhotovenie (rovnopis).
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Kupujúci je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Tovaru v lehotách podľa platných predpisov. Predávajúci je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto Zmluvy 10 rokov od ich úhrady.
5. Pokiaľ Predávajúci preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
6. Predávajúci vyhlasuje, že súhlasí s podmienkami verejného obstarávania určenými Kupujúcim. Predávajúci nie je oprávnený požadovať od Kupujúceho úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Predávajúci prehlasuje a potvrdzuje, že všetky námietky alebo nedostatky v zadaní a podkladoch Kupujúceho Predávajúci namietal alebo oznámil Kupujúcemu pred podaním svojej ponuky.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
9. Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle Kupujúceho v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
13. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd.
14. Neoddeliteľnou súčasťou tejto Zmluvy sú: Príloha č. 1 – Opis predmetu zákazky, Príloha č. 2 – Špecifikácia, Príloha č. 3 - Návrh na plnenie kritérií, Príloha č. 4 – Zoznam subdodávateľov.

V ......................dňa................................ V Banskej Bystrici, dňa...........................

Za Predávajúceho: Za Kupujúceho:

 .............................................................

 Mgr. Ján Havran,

 predseda predstavenstva

 Banskobystrickej regionálnej správy ciest, a.s.

.....................................................

**Mgr. Nikoleta Oktavcová,**

podpredseda predstavenstva

Banskobystrickej regionálnej správy ciest, a.s.